দেশের ব্যাংক সুদের হার, জ্বালানি সমস্যা সমাধান এবং বিনিয়োগের অন্যান্য সূচক ইতিবাচক থাকায় চলতি অর্থবছরে জিডিপি ৭ দশমিক ৫ শতাংশে পৌঁছাবে। গতকাল ইয়াওমুল ইছনাইনিল আযীম (সোমবার) দুপুরে রাজধানীর মতিঝিলে ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি (এফবিসিসিআই) এবং ইন্ডিয়ান মুসলিম চেম্বার অব কমার্স অ্যান্ড ইন্ডাস্ট্রির (আইএমসিসিআই) বাণিজ্য প্রতিনিধি দলের মধ্যে এক আলোচনা এফবিসিসিআই,র সভাপতি আব্দুল মাতলুব আহমাদ এসব কথা বলেন। মাতলুব বলেন, বাংলাদেশ অর্থনীতির দিক দিয়ে দুরন্ত ঘোড়ার মতো এগিয়ে চলছে। এখন ব্যবসায়িক পরিবেশ অনেক ভালো সামনে ব্যবসায়িকভাবে বাংলাদেশ আরে এগিয়ে যাবে বলেও মন্তব্য করেন এফবিসিসিআই’র সভাপতি। ইন্ডিয়ান মুসলিম চেম্বার অব কমার্স অ্যান্ড ইন্ডাস্ট্রির চেয়ারম্যান মোহাম্মদ দাউদ খান বলেন, বাংলাদেশ আমাদের প্রতিবেশী মুসলিম ব্যবসায়িক একটি দেশ। বাংলাদেশের সঙ্গে প্রতিনিয়ত আমাদের ব্যবসার প্রসার ঘটছে। আলোচনা সভায় আরো উপস্থিত ছিলেন এফবিসিসিআই‘র সহ-সভাপতি, পরিচালক এবং দেশের শীর্ষস্থানীয় শিল্পপতি ও ব্যবসায়ী নেতারা।